
	转诇诪讜讚 诇讜诪专 讜讻转讘 诇讛 诪讻诇 诪拽讜诐. 讜讗''转 讗讬诪讗 讜讻转讘 讻诇诇 住驻专 驻专讟 讻诇诇 讜驻专讟 讗讬谉 讘讻诇诇 讗诇讗 诪讛 砖讘驻专讟 讜注讜讚 讛讗诪专 讘住讜讟讛 讘驻专拽 讛讬讛 诪讘讬讗 (讚' 讬讝.) 讗讬谉 讻讜转讘讬谉 诇讗 注诇 讛诇讜讞 讜诇讗 注诇 讛谞讬讬专 讜诇讗 注诇 讛讚讬驻转专讗 讗诇讗 注诇 讛诪讙讬诇讛 砖谞讗诪专 讘住驻专 讜讛讻讗 谞诪讬 讻转讬讘 住驻专 讜讛讻讗 谞诪讬 讛讜讛 诇讬讛 诇诪讬驻住诇 讻诇 讚讘专 讞讜抓 诪诪讙讬诇讛 讜讗讬谉 诇讞诇拽 讘讬谉 住驻专 诇讘住驻专 讜注讜讚 讚讛讻讗 谞诪讬 讗诪专讬谞谉 讜专讘谞谉 谞诪讬 讗讬 讻转讘 讘住驻专 讻讚拽讗诪专转 诪砖诪注 砖讗讝 讛讬讛 诇讜 诇专讘讜转 讻诇 讚讘专 砖讗讬谉 讘讜 专讜讞 讞讬讬诐 讜讬''诇 讚讙讘讬 住讜讟讛 讚讻转讬讘 (讘诪讚讘专 讛) 讜讻转讘 讗转 讛讗诇讜转 讘住驻专 讛讜讛 讻诇诇 讜驻专讟 讗讘诇 讛讻讗 讜谞转谉 讘讬讚讛 讞讝专 讜讻诇诇 讗注''讙 讚讘讘专讬讬转讗 诇讗 诪讬讬转讬 讻诇诇讗 讘转专讗 讚讻讜讜转讛 讗砖讻讞谉 讘驻''拽 讚拽讚讜砖讬谉 (讚' 讻讗:) 讚拽转谞讬 讘讘专讬讬转讗 讗讬谉 诇讬 讗诇讗 诪专爪注 诪谞讬讬谉 诇专讘讜转 讛住讜诇 讜讛住讬专讛 讜讛诪拽讚讞 讜讛诪讻转讘 转''诇 讜诇拽讞转 诇专讘讜转 讻诇 讚讘专 讛谞讬拽讞 讘讬讚 讜诪讜讻讞讗 讛住讜讙讬讗 讚诪讻诇诇 讜驻专讟 讜讻诇诇 讚专讬砖 讚讜谞转转 讘讗讝谞讜 讜讘讚诇转 讞讝专 讜讻诇诇: 诪讛 住驻专 砖讗讬谉 讘讜 专讜讞 讞讬讬诐. 讘驻' 讘讻诇 诪注专讘讬谉 (注讬专讜讘讬谉 讚祝 讻讝:) 讙讘讬 诪注砖专 砖谞讬 讚讻转讬讘 讘讘拽专 讜讘爪讗谉 谞拽讟 爪讚 砖诇 驻专讬 诪驻专讬 讜讙讚讜诇讬 拽专拽注 讜诇注讬诇 讘驻''拽 (讚' 讬讗:) 谞拽讟 诪讛 讞讙讬讙讛 讚讘专 砖讗讬谉 诪拽讘诇 讟讜诪讗讛 讜讙讬讚讜诇讜 诪谉 讛讗专抓 讘讻诇 讗讞讚 讻驻讬 诪讛 砖讚讜诪讛 诇讞讻诪讬诐 注谞讬谉 讛专讗讜讬 诇讜: 讜专讘谞谉 讛讗讬 讜讻转讘 诪讗讬 注讘讬讚 诇讬讛. 讗祝 注''讙 讚讗讬爪讟专讬讱 诇砖诪讛 转专讬 拽专讗讬 讻转讬讘讬 讜讗''转 讜诇专讘讬 讬讜住讬 讛讙诇讬诇讬 讗诪讗讬 爪专讬讻讬 转专讜讬讬讛讜 讚诪讛讛讬讗 讚诇砖诪讛 讚专砖讬谞谉 砖驻讬专 讻诇诇 讜驻专讟 讜讬砖 诇讜诪专 讚讘驻' 讛诪讙专砖 (讙讬讟讬谉 讚' 驻讝.) 讚专砖讬' 讜讻转讘 诇讛 讜诇讗 诇讛 讜诇讞讘专转讛: 讘讻转讬讘讛 诪转讙专砖转 讜讗讬谞讛 诪转讙专砖转 讘讻住祝. 讛讱 讚专砖讛 诇专讘讗 讗讘诇 诇讗讘讬讬 谞驻拽讗 诇讬讛 诪住讘专讗 讘专讬砖 拽讚讜砖讬谉 (讚' 讛.) 讬讗诪专讜 讻住祝 诪讻谞讬住 讻住祝 诪讜爪讬讗 讬讗诪专讜 住谞讬讙讜专 讬注砖讛 拽讟讬讙讜专 讜诪''诪 诇讗讘讬讬 谞诪讬 讗讬爪讟专讬讱 讜讻转讘 诇讛 砖讘讻转讬讘讛 诪转讙专砖转 讜诇讗 讘讞诇讬爪讛 讚讘专讬砖 诪住讻转 拽讚讜砖讬谉 (讚' 讙:) 讚专讬砖 诇讛 诪住驻专 讻讜专转讛 讜讗讬谉 讚讘专 讗讞专 讻讜专转讛 讜讛讛讬讗 讚专砖讛 讻专讘讬 讬讜住讬 讛讙诇讬诇讬 讛讬讗 讻讚诪砖诪注 讛讻讗 讜拽爪转 转讬诪讛 讚诇讗 谞拽讬讟 讛转诐 诇注谞讬谉 讞诇讬爪讛 讛讱 讚专砖讗 讚讻转讘 讚讛讜讬讗 讻专讘谞谉 讜讬''诇 讚讗讜专讞讗 讚讛砖''住 讛讻讬 讘讻诇 讚讜讻转讗 诇讛讘讬讗 讚专砖讛 讛驻砖讜讟讛 诇讻讗讜专讛 讻讚讗砖讻讞谉 驻专拽 讛讞讜讘诇 (讘''拽 讚祝 驻讝.) 讚诪讬讬转讬 砖讘讞 谞注讜专讬诐 诇讗讘讬讛 讙讘讬 讞讘诇讛 讜讘专讬砖 拽讚讜砖讬谉 (讚祝 讙:) 诪砖诪注 讚讘谞注讜专讬讛 讘讬转 讗讘讬讛 讘讛驻专转 谞讚专讬诐 讻转讬讘 讜讻谉 讘驻专拽 讗讞讚 讚讬谞讬 诪诪讜谞讜转 (住谞讛讚专讬谉 讚祝 诇讚:) 讜讘驻专拽 讘讗 住讬诪谉 (谞讚讛 讚祝 谞. 讜砖诐) 讚讚专讬砖 谞讙注讬诐 讗讬谉 专讜讗讬谉 讗讜转谉 讗诇讗 讘讬讜诐 诪讘讬讜诐 讛专讗讜转 讘讜 讘砖专 讞讬 讬讟诪讗 讻讚讗讘讬讬 讚驻专拽 拽诪讗 讚诪讜注讚 拽讟谉 (讚祝 讞. 讜砖诐) 讜砖讘讬拽 讚专砖讛 讚专讘讗 讚讚专讬砖 讚讻转讬讘 诇讬 讜诇讗 诇讗讜专讬 讜讻谉 驻专拽 讛拽讜专讗 讗转 讛诪讙讬诇讛 诇诪驻专注 (诪讙讬诇讛 讚祝 讻.) 讚讚专讬砖 讜诇讗 诪讜讛诇讬谉 讗诇讗 讘讬讜诐 诪讚讻转讬讘 讜讘讬讜诐 讛砖诪讬谞讬 讬诪讜诇 讜讘驻专拽 专''讗 讗诐 诇讗 讛讘讬讗 (砖讘转 讚祝 拽诇讘. 讜砖诐) 诪驻讬拽 诇讬讛 诪讘谉 砖诪讜谞转 讬诪讬诐 讜诇讗 诇讬诇讜转 讜讘讬讜诐 诪讜拽讬 诇讛 讘讬讜诐 讗驻讬诇讜 讘砖讘转: 注诇 诪谞转 砖诇讗 转诇讻讬 诇讘讬转 讗讘讬讱 诇注讜诇诐 讗讬谉 讝讛 讻专讬转讜转. 转讬诪讛 讜讛讗 讗诐 诪转 (讗讘讬讜) 诇讗 讞砖讬讘讛 转讜 讘讬转 (讗讘讬讜) 讻讚转谞谉 讘谞讚专讬诐 驻专拽 讛砖讜转驻讬谉 (讚' 诪讜.) 拽讜谞诐 诇讘讬转讱 砖讗讬谞讬 谞讻谞住 砖讚讱 砖讗讬谞讬 诇讜拽讞 诪转 讗讜 砖诪讻专讜 诇讗讞专 诪讜转专 讜讬''诇 讚讘讬转 讗讘讬讜 拽专讜讬讬谉 讻诇 讬讜爪讗讬 讞诇爪讬讜 砖诇 讗讘讬讜 讜讗注''驻 砖诪转 讻讚讗砖讻讞谉 讙讘讬 转诪专 砖讛讬转讛 讘转讜 砖诇 砖诐 讜讻转讬讘 (讘专讗砖讬转 诇讞) 砖讘讬 讗诇诪谞讛 讘讬转 讗讘讬讱 讜讻讘专 诪转 讗讘讬讛 讻讚诪讜讻讞讬 拽专讗讬: 讜讗讬讚讱 诪讻专转 讻专讬转讜转 谞驻拽讗. 拽砖讬讗 诇专讘讬谞讜 转诐 讚讘驻' 讛诪讙专砖 (讙讬讟讬谉 讚祝 驻讙:) 拽讗诪专 注诇 专讘谞谉 讚专讘讬 讗诇讬注讝专 讻专转 讻专讬转讜转 诇讗 讚专砖讬 讜专' 讬讜住讬 讛讙诇讬诇讬 讘讻诇诇 讚专讘谞谉 讜讬砖 诇讜诪专 讚诇讗 拽讗诪专 诇讗 诪砖诪注 诇讬讛 讗诇讗 诇讗 讚专讬砖 诇讛讛讬讗 讚专砖讛: 讜讛讗 讗讬讻讗 谞讜驻讜 讚注讘讬讚 诇讛 讘讛讜爪讗 讜讚驻谞讗. 转讬诪讛 讚讘驻专拽 拽诪讗 讚注讬专讜讘讬谉 (讚祝 讟讜.) 讚讗诪专 专讘讗 诪讞讬爪讛 讛注讜诪讚转 诪讗诇讬讛 诇讗 砖诪讛 诪讞讬爪讛 讜驻专讬讱 诪讛讻讗 讜诪砖谞讬 讘砖谞讟注讜 诪转讞诇讛 诇讻讱 讛讗 注诇 讻专讞讱 诪讜拽诪讬 诇讛 讛讻讗 讚注讘讬讚 诇讬讛 讘讛讜爪讗 讜讚驻谞讗 讜转讜 诇讗 爪专讬讻讬谉 诇谞讜讟注讜 诪转讞诇讛 诇讻讱 讜讬''诇 讚讘讬谉 讛讻讗 讘讬谉 讛转诐 讚讬讬拽 诪砖讜诐 讚诪砖诪注 诇讬讛 讚讗讬讬专讬 讘讻诇 注谞讬谉 讘讬谉 讛讬讻讗 讚讛讜讬 专讜讘 讛讚讜驻谉 诪注抓 讛讗讬诇谉 讛拽砖讛 砖讗讬谉 讛讜诇讱 讜讘讗 讘专讜讞 讘讬谉 讛讜讬 专讜讘 讛讚讜驻谉 诪谉 讛谞讜祝 讜驻专讬讱 讛转诐 诪谉 讛拽砖讛 讜讛讻讗 驻专讬讱 诪谉 讛谞讜祝 讜讛讗 讚驻专讬讱 讛讻讗 讗讬 讛讻讬 诪讗讬 诇诪讬诪专讗 讜诇讗 诪砖谞讬 讚讗砖诪注讬谞谉 诪讞讬爪讛 讛注讜诪讚转 诪讗诇讬讛 砖诪讛 诪讞讬爪讛 讜诇讗 谞讟注讜 诪转讞诇讛 诇讻讱 讚讻讱 讛讜讗 诪住拽谞讗 讚讛转诐 讚讻讜诇讛讜 诪讜讚讜 讘诪讞讬爪讛 诇讗 讞砖讬讘 讝讛 讞讬讚讜砖 诪砖讜诐 讚拽讬讬诪讗 诇谉 讻讗讘讬讬 讘诇讞讬 讛注讜诪讚 诪讗讬诇讬讜 讚砖诪讬讛 诇讞讬 讜讻诇 砖讻谉 诪讞讬爪讛:





专讘讬谞讜 讞谞谞讗诇

讛讗 讚拽转谞讬 讗讬谉 讻讜转讘讬谉 讙讬讟讬 谞砖讬诐 注诇 诪讬 砖讬砖 讘讜 专讜讞 讞讬讬诐 讗讜 注诇 诪讬 砖讛讜讗 讗讜讻诇 讚讚讬讬拽 诇住驻专 讜专讘谞谉 讚讜讞讬谉 讛讻讬 讗讬 讛讜讛 讻转讬讘 讜讻转讘 诇讛 讘住驻专 讛讜讛 砖诪注讬谞谉 诪讬谞讛 讛讗讬 住讘专讗 讛砖转讗 讚讻转讬讘 住驻专 诇住驻讬专转 讚讘专讬诐 讘注诇诪讗 讛讜讗 讚讗转讗 讻讜' 讜讗讬讚讱 诪讻专转 讻专讬转讜转 讻讜'. 驻讬' 讛讬讛 诇讜 诇讻转讜讘 讜讻转讘 诇讛 住驻专 讻专转 诪"讟 讻转讬讘 讻专讬转讜转 讻讜'. 



讜讗讬讚讱 讻专转 讻专讬转讜转 诇讗 诪砖诪注 诇讬讛 讻诇讜诪专 讟注诐 讗讞讚 讛讜讗:




讗诪专 专讘 讗讞讗 讘专 讬注拽讘 讻诇 诪讞讬爪讛 砖讗讬谞讛 讬讻讜诇讛 诇注诪讜讚 讘专讜讞 诪爪讜讬讛 讗讬谞讛 诪讞讬爪讛. 讜讗拽砖讬' 注诇讛 诪诪转谞讬' 讚转谞谉 讛注讜砖讛 住讜讻转讜 讘讬谉 讛讗讬诇谞讜转 讜讛讗讬诇谞讜转 讚驻谞讜转 诇讛 讻砖专讛 讜讛谞讬 谞讬讬讚讬 讜讗讝诇讬 讜讗转讜. 讜诪砖谞讬 讛讗讬诇谞讜转 讞讝拽讬诐 讜拽砖讬诐 讚诇讗 谞讬讬讚讬 砖谞讬谞讜 讜谞讜驻讜 注讘讬讚 诇讬讛 讘讛讜爪讗 讜讚驻谞讗. 讻诇讜诪专 谞讜注抓 讛讜爪讗 讜讚驻谞讗 讜拽讜砖专 讛谞讜祝 讘讛谉 讻讚讬 砖诇讗 讬讛讗 诪转谞讜讚讚 讜讛讜诇讱 讜讘讗. 讜讛讗 拽诪"诇 讚诇讗 讞讬讬砖 讚讬诇诪讗 讗转讬 诇讗砖转诪讜砖讬 讘讗讬诇谉 讛诪讞讜讘专 诇拽专拽注. 转"砖 诪讛讗 讚转谞讬讗 讙讘讬 驻住讬 讘讬专讗讜转 讛讬讛 砖诐 讙讚专 讗讜 讗讬诇谉 讗讜 诪讞讬爪转 拽谞讬诐 谞讬讚讜谉 诪砖讜诐 讚讬讜诪讚 讜砖谞讬 讛转诐 讚注讘讬讚 讘讛讜爪讗 讜讚驻谞讗. 转"砖 诪讛讗 讚转谞谉 讘住讜祝 (注讜拽爪讬谉) [注讬专讜讘讬谉] 讗讬诇谉 讛诪讬住讱 注诇 讛讗专抓 讗诐 [讗讬谉] 谞讜驻讜 讙讘讜讛 诪谉 讛讗专抓 讙' 讟驻讞讬诐 诪讟诇讟诇讬谉 转讞转讬讜. 



讜诪砖谞讬 讛转诐 谞诪讬 讚注讘讬讚 讘讛讜爪讗 讜讚驻谞讗. 



讗讬 讛讻讬 诪讞讬爪讛 诪注诇讬讗 讛讬讗 讗诪讗讬 讗诪专 专讘 讛讜谞讗 讘专讬讛 讚专讘 讬讛讜砖注 讛转诐 讗讬谉 诪讟诇讟诇讬谉 讘转讜讻讜 讬讜转专 诪讘讬转 住讗转讬诐.





专讬讟讘"讗

诪状讟 讚专讘讬 讬讜住讬 讛讙诇讬诇讬 讚转谞讬讗 住驻专 讗讬谉 诇讬 讗诇讗 住驻专 诪谞讬谉 诇专讘讜转 讻讜壮鈥� 转状诇 住驻专. 驻讬专讜砖 诇讗讜 讻诇诇 讜驻专讟 讛讜讗 讚讗状讻 讗讬谉 讘讻诇诇 讗诇讗 诪讛 砖讘驻专讟 住驻专 讗讬谉 诪讬讚讬 讗讞专讬谞讗 诇讗 讗诇讗 专讘讬 讬讜住讬 讻诇诇 讜驻专讟 讜讻诇诇 讚专砖 讜讻转讘 讻诇诇 住驻专 驻专讟 讜谞转谉 讘讬讚讛 讞讝专 讜讻诇诇 讜讛转诇诪讜讚 拽讬爪专 诇砖讜谞讜 讜讚讻讜讜转讗 讘转诇诪讜讚讗:



讜专讘谞谉 讗讬 讻转讘 讘住驻壮鈥� 讻讚拽讗诪专转 讗讘诇 讛砖转讗 讚讻转讬讘 住驻专 诇讬砖谞讗 讚住驻专 讗讬谞讜 注谞讬谉 讻转讬讘讛 砖讬讛讗 驻专讟 讗讞专 讻诇诇 讗诇讗 注谞讬谉 住讬驻讜专 讚讘专讬诐 砖诇 讻专讬转讜转 砖讬讻转讜讘 讘讙讟 讚讘专讬 讻专讬转讜转 讜讻讙讜谉 讛专讬 讗转 诪讜转专转 诇讻诇 讗讚诐:



讜专讘谞谉 讛讗讬 讜讻转讘 诪讗讬 注讘讚讬 诇讬讛. 驻讬专讜砖 讚诇讬讻转讜讘 拽专讗 住驻专 讻专讬转讜转 讜谞转谉 讘讬讚讛 讜讛讜讛 诪砖诪注 砖讬转谉 讘讬讚讛 讚讘专 讻专讬转讜转 讜讗谞讗 讬诇驻讬谞讗 诪拽讚讜砖讬谉 讚诪转讙专砖转 讘砖讟专 讗状谞 讚诪诪讬诇讗 诪砖诪注 讚诪讬讚讬 讘专 谞转讬谞讛 讛讜讗 讜诇讗 讚讘专讬诐 讘诇讞讜讚 讜驻专拽讬谞谉 讚讗讛状谞 讚砖诪注讬谞谉 诪讛讻讗 讚住讙讬 讘砖讟专 诪讬讛讜 讛讜讛 住状讚 讚住讙讬 讘讻住祝 谞诪讬 讚讜诪讬讗 讚拽讚讜砖讬谉 拽诪状诇 讜讻转讘 砖讛讜讗 诪讬讜转专 诇讚专砖讗 讚讘讻转讬讘讛 诪转讙专砖转 讜诇讗 讘讻住祝:



讜专讘讬 讬讜住讬 讛讙诇讬诇讬 讛讗讬 谞驻拽讗 诇讬讛 诪住驻专 住驻专 讻讜专转讛 讜讗讬谉 讚状讗 讻讜专转讛. 讜专讘谞谉 讛讗讬 住驻专 讻专讬转讜转 诪讗讬 注讘讚讬 诇讬讛. 驻讬壮鈥� 讚讗讬 诇住驻讬专转 讚讘专讬诐 诇讬诪讗 住驻专 讙专讜砖讬谉 诪讗讬 讻专讬转讜转. 讜驻专讬拽 诪讬讘注讬 诇讛讜 诇讚讘专 讛讻讜专转 讘讬谞讜 诇讘讬谞讛 砖诇讗 转讛讗 讗住讜专讛 诪讞诪转讜 讻诇 讬诪讬 讞讬讬讛 讘砖讜诐 讚讘专 讚讗诇讜 讻诇 讬诪讬 讞讬讬讜 讗讜 讞讬讬 驻诇讜谞讬 讻专讬转讜转 讛讜讗 讻讚驻专讬砖讬转 讘讚讜讻转讛:



讚转谞讬讗 讛状讝 讙讬讟讱 注状诪 砖诇讗 转砖转讬 讬讬谉 讻诇 讬诪讬 讞讬讬讻讬 诇注讜诇诐 讚拽转谞讬 住讬驻讗 讗讻诇讛讜 拽讗讬 砖诇讗 转诇讻讬 诇讘讬转 讗讘讬讱 诇注讜诇诐 讗讬谉 讝讛 讻专讬转讜转. 讜讗状诇 砖诇讗 转诇讻讬 诇讘讬转 讗讘讬讱 诇注讜诇诐 讗诪讗讬 诇讗 讛讜讬 讻专讬转讜转 讚讛讗 讗诐 诪讻专 讗讘讬讛 讘讬转 讝讛 讗讜 谞转谞讜 诇讗讞专 讗讜 砖诪转 讬讻讜诇讛 讛讬讗 诇讬诇讱 砖讛谞讜讚专 诇讘讬转 讞讘专讜 砖诇讗 讬讻谞住 砖诐 诪转 讗讜 诪讜讻专 诪讜转专 诇讬讻谞住 砖诐 讻讚讗讬转讗 讘谞讚专讬诐 讜讗驻讬壮鈥� 讗诪专 诇讘讬转 讝讛 砖讛讜讗 砖诇 讗讘讬讱 讚讛砖转讗 讗注状讙 讚诪讬转 讗讜 诪讻专讜 讗住讜专讛 诇讬诇讱 砖诐 谞驻讬诇 讗讝讚讗 讻讚讗诪专讬壮鈥� 讘诪砖讻讬专 讘讬转 讝讛 讘驻专拽 讛诪拽讘诇 讜诪讜转专转 诇讬诇讱 砖诐 讜讻讬讜谉 砖讗驻砖专 讘谞驻讬诇讛 讚诪砖转专讬讗 讘讬讛 讻专讬转讜转 讛讜讬 讜讛讻讬 讗讬转讗 讘讬专讜砖诇诪讬 讘讛讚讬讗 讜讬状诇 讚讛讻讗 诪讬讬专讬 讻砖讗诪专 诇讛 砖诇讗 转诇讻讬 诇讘讬转 讝讛 砖诇 讗讘讬讱 讚讛砖转讗 诪讬转住专讗 讘讛 讻诇 讬诪讬 讞讬讬讛 讜讗驻讬壮鈥� 谞驻诇 讜转谞讗 诇讗 谞拽讟 诇讬砖谞讗 讚讘注诇 讘讚讜拽讗 讗诇讗 讚拽转谞讬 砖讛转谞讛 注诇讬讛 砖诇讗 转诇讱 诇注讜诇诐 讘砖讜诐 爪讚 诇讘讬转 砖讛讜讗 砖诇 讗讘讬讛 讜砖讗诪专 讝讛 讘诇砖讜谉 诪住驻讬拽 讻专讗讜讬:



讻诇 诇壮鈥� 讛状讝 讻专讬转讜转. 驻讬壮鈥� 讜诪讜转专转 诇讬谞砖讗 诪讬讚 讜诇讗 讞讬讬砖讬谞谉 砖转讘讟诇 转谞讗讛 讘讬讚讬诐 讻讚讘专讬专谞讗 讘讚讜讻转讬讛 讘住状讚:



讛注讜砖讛 住讜讻转讜 讘讬谉 讛讗讬诇谞讜转 讜讛讗讬诇谞讜转 讚驻谞讜转 诇讛 讻砖专讛. 驻讬壮鈥� 讜讗讬谞讛 住诪讜讻讛 注诇讬讛诐 讻砖专讛:



讗状专 讗讞讗 讻诇 诪讞讬爪讛 砖讗讬谞讛 讬讻讜诇讛 诇注诪讜讚 讘专讜讞 诪爪讜讬讛. 驻讬壮鈥� 砖讛专讜讞 诪谞注谞注壮鈥� 驻住讜诇讛 讜诪转谞讬壮鈥� 讗讜拽讬诪谞讗 讘讗讬诇谞讜转 拽砖讬谉 讜讚谞拽讬讟 谞讜驻讬讛谉 讘讛讜爪讗 讜讚驻谞讗:



转状砖 讛讬讜 砖诐. 驻讬专讜砖 讘驻住讬 讘讬专讗讜转 讙讚专 讗讜 讗讬诇谉 讻讜壮鈥� 讻诇 讚讬专讛 砖转砖诪讬砖讛 诇讗讜讬专 驻讬壮鈥� 砖讗讬谞讛 注砖讜讬讛 诇讚讜专 讘讛 拽讘注 讗讬谉 诪讟诇讟诇 讘讛 诪讚专讘谞谉 讗诇讗 讘讚壮鈥� 讗诪讜转 讘诇讘讚 讗诇讗 讗诐 讻谉 讛讜讗 讘讬转 住讗转讬诐 讘诇讘讚 讜诇讗 讬讜转专:





讛诪讗讬专讬

讛讗砖讛 诪转拽讚砖转 讜诪转讙专砖转 讘砖讟专 讗讘诇 讛讻住祝 诪转拽讚砖转 讘讜 讜讗讬谞讛 诪转讙专砖转 讘讜 讻诪讜 砖讬转讘讗专 讘诪拽讜诪讜 讜诪注讬拽专 讛讙讟 砖讬讛讬讛 注谞讬谞讜 讚讘专 讛讻讜专转 讘讬谞讜 诇讘讬谞讛 讗诪专 讛专讬 讝讛 讙讬讟讬讱 注诇 诪谞转 砖诇讗 转砖转讬 讬讬谉 讗讜 砖诇讗 转诇讻讬 诇讘讬转 讗讘讬讱 讻诇 砖诇砖讬诐 讬讜诐 讛专讬 讝讛 讙讟 砖讛专讬 讬讻讜诇 诇讘讜讗 诇讬讚讬 讻专讬转讜转 诇住讜祝 砖诇砖讬诐 讗讘诇 讗诐 讗诪专 注诇 诪谞转 砖诇讗 转砖转讬 讬讬谉 诇注讜诇诐 讗讜 砖诇讗 转诇讻讬 诇讘讬转 讗讘讬讱 诇注讜诇诐 讗讬谞讜 讙讟 砖讛专讬 讻诇 讬诪讬讛 讘讞砖砖 讝讛 讜讬砖 砖讜讗诇讬诐 诪诪讛 砖讗诪专讜 讘诪住讻转 谞讚专讬诐 讛专讬谞讬 诪讜讚专 诪讘讬转讱 诪转 讗讜 诪讻专讜 诪讜转专 诇讬讛谞讜转 讘讜 讜讗"讻 讘讝讜 讗诐 诪转 讗讘讬讛 讗讜 诪讻专 讗转 讘讬转讜 讗讬谉 讝讛 讘讬转讜 讜讛专讬 讝讛 讻讗讜诪专 注讚 砖讬诪讜转 驻诇讜谞讬 砖讛讜讗 讻专讬转讜转 讜转讬专爪讜 讙讚讜诇讬 讛讚讜专讜转 砖讗讬诇讜 诇讗 讗诪专 诇注讜诇诐 讛讚讬谉 讻谉 讗讘诇 讻砖讗诪专 诇注讜诇诐 诪砖诪注 讗祝 诇讗讞专 诪讬转讛 讜诪讻讬专讛 讜讬"诪 讗讜转讛 讘砖驻讬专砖 讻谉 讘讛讚讬讗 专"诇 讗祝 诇讗讞专 诪讬转讛 讜诪讻讬专讛:



诇注谞讬谉 驻住讬 讘讬专讗讜转 讻诇 砖讛讬讛 砖诐 讘讗讞转 诪谉 讛驻讬讗讜转 讗讬诇谉 砖讛讬讛 注讘讬讜 讗诪讛 诇讻诇 爪讚 讗讜 讙讚专 诪专讜讘注 讗诪讛 注诇 讗诪讛 讗讜 诪讞讬爪转 拽谞讬诐 诪讞讜讘专讬诐 讝讛 诇讝讛 讜注砖讜讬讛 讻诪讬谉 讚讬讜诪谉 谞讬讚讜谞转 诪砖讜诐 讚讬讜诪讚 讜讻讘专 讘讬讗专谞讜讛 讘砖谞讬 砖诇 注讬专讜讘讬谉:



讗讬诇谉 讛诪讬住讱 注诇 讛讗专抓 专"诇 砖讛讜讗 讙讘讜讛 讜注谞驻讬讜 诪转驻砖讟讬诐 讗讬诇讱 讜讗讬诇讱 注讚 砖讛诐 住讜讻讻讬诐 注诇 砖讟讞 讛讗专抓 讛专讘讛 讜专讗砖讬讛诐 砖诇 注谞驻讬诐 诪转驻砖讟讬诐 讜讻驻讜驻讬诐 讗爪诇 讛讗专抓 讗诐 讗讬谉 谞讜驻讜 讙讘讜讛 砖诇砖讛 讟驻讞讬诐 诪谉 讛讗专抓 诪讟诇讟诇讬谉 转讞转讬讜 砖讛专讬 谞讞砖讘讜 砖驻转讜转 讛谞讜驻讬诐 讻诇讘讜讚讬诐 讘讗专抓 讜讛专讬 讛谉 讻诪讞讬爪讜转 砖讗注"驻 砖讛注谞驻讬诐 谞诪讜讻讬诐 讘专讗砖讬讛诐 讙讘讜讛讜转 讛谉 讘讗诪爪注 讜谞诪爪讗讜 讻讗谉 诪讞讬爪讜转 注砖专讛 讜讚讜拽讗 讻砖转拽谞诐 讘讛讜爪讗 讜讚驻谞讗 砖诇讗 讬谞讚谞讚诐 讘专讜讞 诪爪讜讬讛 讜讻谉 讚讜拽讗 讻砖讗讬谉 转讞转讬讜 讗诇讗 讘讬转 住讗转讬诐 讜讗驻讬诇讜 谞讟注讜 诪转讞诇讛 诇讻讱 砖谞诪爪讗 诪讜拽祝 诇砖诐 讛讜讗讬诇 讜讗讬谞讛 注砖讜讬讛 诇讚讬专转 注爪诪讛 讜讗讬谉 转砖诪讬砖讛 讗诇讗 诇爪讜专讱 讗讜讬专 砖讞讜爪讛 诇砖诪讬专转 讛砖讚讜转 讗讬谉 诪讟诇讟诇讬谉 讘讛 讗讗"讻 讛讬讛 讻讘讬转 住讗转讬诐 讜讗诐 讬砖 讘讛 讬讜转专 诪讘讬转 住讗转讬诐 讗讬谉 诪讟诇讟诇讬谉 讘讛 讗诇讗 讘讗专讘注 讗诪讜转 讜讻讘专 讘讬讗专谞讜讛 讘讗讞专讜谉 砖诇 注讬专讜讘讬谉:





诪讛专砖"讗 - 讞讬讚讜砖讬 讛诇讻讜转

讘讚"讛 讜专讘谞谉 讛讗讬 讜讻转讘 诪讗讬 注讘讬讚 诇讬讛 讻讜' 讜讗"转 讜诇专"讬 讛讙诇讬诇讬 讻讜' 讜讬"诇 讚讘驻专拽 讛诪讙专砖 讚专砖讬' 讜讻转讘 诇讛 讜诇讗 诇讛 讜诇讞讘专转讛 注讻"诇 讜讘驻"讘 讚讙讬讟讬谉 讜讘驻"拽 讚注讬专讜讘讬谉 讻转讘讜 讚诇专讘谞谉 诪讜讻转讘 讗讞专讬谞讗 讚专砖讬谞谉 讘讻转讬讘讛 诪转讙专砖转 讜诪诇讛 讜诇讗 诇讛 讜诇讞讘专转讛 注讻"诇 讜转讬诪讛 诇讚讘专讬讛诐 讚讛讻讗 砖讻转讘讜 讚诪讛讛讬讗 讚诇砖诪讛 砖驻讬专 讬诇驻讬谞谉 讻诇诇 讜驻专讟 讚讗"讻 诪讗讬 驻专讬讱 讛讻讗 诇专"讬 讛讙诇讬诇讬 讛讗讬 住讘专讗 诪谞诇讬讛 讻讜' 讚诇诪讗 拽讜砖讟讗 讚诪诇转讗 讚诪讛讛讜讗 讚诇砖诪讛 讬诇讬祝 讻诇诇 讜驻专讟 讜诪讜讻转讘 讗讞专讬谞讗 讚专砖 讻诪讜 诇专讘谞谉 讘讻转讬讘讛 诪转讙专砖转 讜诪诇讛 讜诇讗 诇讛 讜诇讞讘专转讛 讜爪"注:


讘讚"讛 注"诪 砖诇讗 转诇讻讬 诇讘讬转 讗讘讬讱 讻讜' 转讬诪讛 讜讛讗 讗诐 诪转 讗讘讬讛 诇讗 讞砖讬讘讗 转讜 讘讬转 讗讘讬讛 注讻"诇 讻爪"诇 诪讛专砖"诇 讜讻"讛 讘转讜住驻讜转 驻"拽 讚注讬专讜讘讬谉 讚诪讗讜 诪讻专讜 砖讻转讜讘 讘谞讜住讞讗讜转 讛转讜住' 诇讗 转讬专爪讜 诪讬讚讬 讜讛讬讬谞讜 讚诇讗 拽砖讬讗 诇讛讜 诪诪讻讬专讛 诪砖讜诐 讚讗祝 讗诐 诪讻专 讗讘讬讛 讘讬转讜 讗讬谉 讝讛 讻专讬转讜转 讚讗驻砖专 [讗]砖讬拽谞讛 讘讬转 讗讞专 讜拽"诇:





诪讛专"诐

转讜住' 讚"讛 讜专讘谞谉 讛讗讬 讜讻转讘 诪讗讬 注讘讬讚 诇讬讛 讜讻讜' 注讚 讜讬"诇 讚讘驻' 讛诪讙专砖 讚专砖讬谞谉 讜讻转讘 诇讛 讜诇讗 诇讛 讜诇讞讘专转讛 讜讬"诇 讗"讻 诪讗讬 驻专讬讱 讙"讻 诇专讘谞谉 讛讗 诇专讘谞谉 谞诪讬 讗讬讻讗 诇转专讜爪讬 讛讻讬 讚讘注讬谞谉 转专讬 拽专讗讬 讞讚 诇讻转讬讘讛 诇砖诪讛 讜讞讚 诇诇讗 诇讛 讜诇讞讘专转讛 讜讬"诇 讚诇诇讛 讜诇讗 诇讛 讜诇讞讘专转讛 讚讛讬讬谞讜 砖讗讬谉 讘' 谞砖讬诐 诪转讙专砖讜转 讘讙讟 讗' 诇讛讗讬 讬诇驻讜转讗 诇讗 讛讜讬 爪专讬讱 诇诪讻转讘 讜讻转讘 讚讛讗 讛讗讬 诪诇转讗 诇讗 讘讻转讬讘讛 转诇讬讗 讜讘砖诇诪讗 诇专' [讬讛"讙] 讗注"讙 讚诪讛讗讬 拽专讗 讚诇砖诪讛 讛讜讬 讚专砖讬谞谉 讙诪讬 砖驻讬专 讻诇诇 讜驻专讟 诪"诪 讛讜讗讬诇 讜讘诇讗讜 讛讻讬 讗讬爪讟专讬讱 诇诪讻转讘 诇讛 诇诪注讟 讜诇讗 诇讛 讜诇讞讘专转讛 讻转讘 谞诪讬 讜讻转讘 诇诪讬诇祝 诪讬谞讬讛 讻诇诇 讜驻专讟 讘驻"注 讗讘诇 诇专讘谞谉 拽砖讛 讚诇诪讛 诇讬讛 诇诪讻转讘 讛讗讬 讜讻转讘 讻诇诇 讜拽"诇 讜讘讚专讱 讝讛 讬转讬讬砖讘讜 拽讜砖讬讜转 讛专讘讛 讗砖专 讗"爪 讘讛谉 诇讛讗专讬讱:





讞讻诪转 砖诇诪讛

专砖"讬 讘讚"讛 讛讗 讗讬讻讗 讻讜' 讜驻注诪讬诐 砖讗祝 讛谞讜祝 诪谉 讛讚讜驻谉 讻爪"诇:


转讜住' 讘讚"讛 讘讻转讬讘讛 诪转讙专砖转 讻讜' 诪住驻专 讻专讬转讜转 住驻专 讻讜专转讛 讻讜' 讻爪"诇:


讘讚"讛 注诇 诪谞转 讻讜' 讜讛讗 讗诐 诪转 讗讘讬讜 讗讜 诪讻专讜 谞诪讞拽 讗讜 诪讻专讜. 讜谞"讘 讜讻谉 讘转讜住' 讚讙讬讟讬谉 讜注讬专讜讘讬谉 讗讬谞讜 讻讬 诇讗 驻专讬讱 诪讬谞讬讛 讜拽"诇 (注讬讬谉 讘诪讛专砖"讗):





专砖"砖

讙诪专讗 讻诇 诪讞讬爪讛 砖讗"讬 诇注诪讜讚 讘专讜讞 诪爪讜讬讛 讗"诪. 讻讛"讙 诇注讬诇 (讻讙 讗):



专砖"讬 讚"讛 讛砖转讗 讜讗讬谉 讛讻转讜讘 诪讚讘专 诪讚讘专 砖讬讛讗 谞讻转讘 讻讜'. 讻爪"诇:



专砖"讬 (讘诪砖谞讛) 讜诇讗 住诪讻讛 注诇讬讛谉. 专"诇 讚诇讗 诇讬驻住诇 诇专"讬 诇注讬诇 (讻讗 讘) 诪砖讜诐 诪注诪讬讚 讘诪讞讜讘专 注讬' 专"谉 砖诐 讜讻谉 诪砖讜诐 砖诇讗 讬砖转诪砖 讘住讻讱 讻讚诇注讬诇 (讻讘 讘) 讘转讚"讛 砖转讬诐:



专砖"讬 讚"讛 讛讬讛 砖诐. 讗讬诇谉 砖注讜讘讬讜 讗诪讛 诇讻"爪. 注讬' 诇注讬诇 (讚 讘) 讘专砖"讬 讚"讛 讻诇 砖讗讬诇讜 讬讞拽拽讜:





驻转讞 注讬谞讬诐

注"诪 砖诇讗 转诇讻讬 诇讘讬转 讗讘讬讱 讜讻讜' 讛专讜讗讛 讬专讗讛 讚讘专讬 讛专讬讟讘"讗 讘讞讬讚讜砖讬讜 讘砖诪注转讬谉 讜诪"砖 讘讞讬讚讜砖讬讜 诇讙讬讟讬谉 讚祝 讻"讘 讜讘讞讬讚讜砖讬讜 诇拽讚讜砖讬谉 讚祝 讛' 讜讘讞讬讚讜砖讬讜 诇注讬专讜讘讬谉 讚诇讻讗讜专讛 讬砖 诇讚拽讚拽 诪讚讘专讬讜 注诇 讚讘专讬讜 讜注诪"砖 诪砖诐 讛专讬讟讘"讗 讙讗讜谉 注讝谞讜 讛专讘 驻专砖转 讚专讻讬诐 讚专讜砖 讞' 讗砖专 诇驻讜诐 专讬讛讟讗 谞专讗讛 讛驻讱 诪诪"砖 讘讞讬讚讜' 诇讙讬讟讬谉 注"砖 讜爪专讬讱 诇讛转讬砖讘 拽爪转 讘讚讘专 讜讚讜拽:

